stanford-oval/wikipedia huggingface dataset:
People for the Ethical Treatment of Animals
Kritiikki

Järjestön toimintatapoja vastaan on esitetty kritiikkiä. Järjestön nimissä toimineet henkilöt ovat muun muassa tuhonneet tai vahingoittaneet yksityishenkilöiden sekä lääkekehitysyritysten omaisuutta.
Penn & Teller -ohjelman vuonna 2004 tehty jakso esittää kriittisen näkemyksen järjestön toiminnasta ja sen avainhenkilöistä.
PETA on myös saanut kritiikkiä, koska se tappaa noin 65 % (vuonna 2019) saamistaan eläimistä.
Aiheesta muualla

Wikimedia Commonsissa on kuvia tai muita tiedostoja aiheesta .
PETA:n kotisivut.
Paul McCartney, PETA (Arkistoitu – Internet Archive). (englanniksi)
Trent Reznor slams Cat and Dog fur Trade in China. (englanniksi)
Merkinnän syy: Historia puuttuu
People’s National Convention

Vuoden 2008 parlamenttivaalien puoluekannatus vaalipiireittäin. NPC:n kannatus on merkitty keltaisella, vihreä: National Democratic Congress (NDC), sininen: New Patriotic Party (NPP), punainen: Convention People’s Party (CPP), harmaa: sitoutumattomat kansanedustajat.
People’s National Convention (PNC) on ghanalainen sosialistinen puolue, joka ajaa Kwame Nkrumahin ajatteluun pohjautuvaa politiikkaa. Puolue on perustettu 27. heinäkuuta 1992. Puheenjohtajana toimii Bernard Mornah.
Historia

Ghanan presidentti Hilla Limann syrjäytettiin vallankaappauksessa vuonna 1981. Sotilashallinto kielsi puolueet. Vuonna 1992 sotilashallinto salli jälleen puolueet, jolloin Limann perusti puolueen. Hän johti PNC:tä neljä vuotta.
Vaalimenestys

PNC on osallistunut kaikkiin kansallisiin vaaleihin lukuun ottamatta puolueen perustamisvuotta 1992, jolloin se boikotoi muiden oppositiopuolueiden tavoin parlamenttivaaleja.
Vaalimenestys > Parlamenttivaalit

| Vuosi | Puolueen äänimäärä | Kannatusosuus | Kansanedustajia / 275 | Lopputulos |
| --- | --- | --- | --- | --- |
| 1992 | — | — | - | Jätti muiden oppositiopuolueiden tavoin osallistumatta vaaleihin. |
| 1996 | — | — | 5 | Oppositiossa parlamentissa |
| 2000 | 224,657 | 3,4 % | 3 | Oppositiossa parlamentissa |
| 2004 | 186,226 | 2,1 % | 4 | Oppositiossa parlamentissa |
| 2008 | 117,732 | 1,4 % | 2 | Oppositiossa parlamentissa |
| 2012 | 72,618 | 0,66 % | 1 | Oppositiossa parlamentissa |
| 2016 | ? | ? | 0 | Jäi parlamentin ulkopuolelle. |
Vaalimenestys > Presidentinvaalit

| Vuosi | Puolueen ehdokas | Äänimäärä | Kannatusosuus |
| --- | --- | --- | --- |
| 1992 | Hilla Limann | 266,728 | 6,7 % |
| 1996 | Edward Mahama | — | 3,0 % |
| 2000 | Edward Mahama | 189,659 | 2,5 % |
| 2004 | Edward Mahama | 165,375 | 1,9 % |
| 2008 | Edward Mahama | 73,494 | 0,9 % |
| 2012 | Hassan Ayariga | 24,617 | 0,22 % |
| 2016 | Edward Mahama | 20,910 | 0,20% |
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:People's National Convention (Ghana)
Käännös suomeksi
Pitkäjärvi (Juhtimäki, itäinen)

| Pitkäjärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°50′35″N, 23°34′42″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Jakaman valuma-alue (35.34)
Laskuoja:  oja Vuorilampeen 
Järvinumero:  35.344.1.010
Mittaustietoja
Pinnankorkeus:  138 m  
Rantaviiva:  2,222 km  
Pinta-ala:  6,78 ha  
Saaria:  ei saaria 
 fiPitkäjärvi 
Pitkäjärvi  on Pirkanmaalla Ikaalisissa Juhtimäen kylän lähellä sijaitseva järvi, joka kuuluu Kokemäenjoen vesistöön.
Maantietoa

Järven pinta-ala on 6,8 hehtaaria ja se on 1,0 kilometriä pitkä ja 150 metriä leveä. Järvellä ei ole kartan mukaan saaria. Sen rantaviivan pituus on 2,2 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Jakaman valuma-alueella (35.34), jonka Sikkilänjoen alaosan alueeseen (35.344) se kuuluu. Järven vedenpinnan korkeus on 138 metriä mpy.
Ranskan kielen aakkoset

Ranskan kieltä kirjoitetaan latinalaisin aakkosin ja aakkosistoon kuuluu 26 kirjainta.
| Isot kirjaimet |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| A | B | C | D | E | F | G | H | I | J | K | L | M | N | O | P | Q | R | S | T | U | V | W | X | Y | Z |
Pienet kirjaimet
| a | b | c | d | e | f | g | h | i | j | k | l | m | n | o | p | q | r | s | t | u | v | w | x | y | z |
Historia

Ensimmäiset ranskan kieleksi tunnistettavat tekstit ovat peräisin vuodelta 842 ns. Strasbourgin valoista. Ranskaan käytettiin jonkin verran uskonnollisissa teksteissä, mutta ranskankielinen kirjallisuus sai alkunsa vasta 1100-luvulle tultaessa. Ranskankielisen kirjallisuuden ensimmäinen iso teos, Ronaldin laulut, on peräisin noin vuodelta 1200.
Viimeisin ortografinen uudistus tehtiin 1990-luvulla ja sen hyväksyi Ranskan akatemia. Uudistuksen jälkeen mm. sirkumfleksien käyttö ei enää ole ollut pakollista tiettyjen sanojen yhteydessä (esim. voute, traitre, paraitre, huitre).
Petrás

| Petrás> Πετράς |
| --- | --- |
 Petráksen arkeologinen alue, taustalla Siteíanlahtea.
Sijainti
 Petrás
Koordinaatit:  35°11′50″N, 26°6′54″E
Valtio:  Kreikka
Paikkakunta:  Siteía, Lasíthi, Kreeta
Historia
Tyyppi:  palatsi ja asutus
Ajanjakso:  noin 2900–1425 eaa.
Kulttuuri:  minolainen kulttuuri
Aiheesta muualla
  Petrás Commonsissa 
Infobox OKNimi-testi OK: 
Petrás (kreik. Πετράς) on minolaisaikaisen palatsin ja asutuksen arkeologinen kohde Kreetan saarella Kreikassa. Se sijaitsee Siteían kunnassa noin 1,5 kaakkoon Siteían kaupungista lähellä nykyistä Petráksen kylää, josta se on saanut nimensä. Asutuksen minolaisaikaista nimeä ei tunneta.
Historia

Asutus on ollut olemassa viimeistään varhaisminolaisella EM IIB -kaudella eli noin 2400–2200 eaa. Seuraavina vuosisatoina asutus kasvoi, ja ensimmäinen palatsi paikalle rakennettiin MM IIA -kaudella eli noin 1900–1800 eaa. Se tuhoutui 1600-luvun alkupuolella eaa.
Paikalle rakennettiin uusi palatsi myöhäisminolaisella LM IA -kaudella eli noin 1700–1600 eaa. Se tuhoutui 1500-luvun eaa. puolessa välissä ja rakennettiin uudelleen. Sitä laajennettiin LM IB -kaudella eli noin 1600–1450 eaa. Kyseisen kauden aikana se myös tuhoutui todennäköisesti maanjäristyksessä ja sitä seuranneessa tulipalossa. Vielä noin 1400–1300 eaa. alueella on ollut pienimuotoisempaa asutusta. Bysanttilaisella keskiajalla paikkaa käytettiin hautausmaana.
Alueen arkeologiset kaivaukset alkoivat vuonna 1985 Metaxía Tsipopoúloun johdolla. Paikkaa oli osattu epäillä merkittävän asutuksen paikaksi, koska sen läheltä oli aiemmin löydetty kaksi vuorenhuippupyhäkköä.
Löydökset

Asutuksen keskus on palatsi, jonka koko on noin 2 800 neliömetriä. Siinä on minolaisille palatseille tyypillinen keskuspiha, joka oli rakennettu muiden palatsien tavoin pohjois-eteläsuunnassa. Sen koko oli noin 17,6 × 7,6 metriä ja siinä on ollut ainakin kaksi kerrosta. Rakennuksessa oli suuria portaikkoja ja viemäröinti, ja se oli koristeltu seinämaalauksilla. Palatsissa oli suuret varastotilat, joista on löydetty muun muassa 44 pithosta, sekä käsityöläisten tiloja. Palatsissa on ollut myös jonkinlainen kulttitila.
Palatsin arkistosta on löydetty sekä lineaari-A-kirjoituksella että kreetalaisilla hieroglyfeilla kirjoitettuja tekstejä savitauluilla ja sinettileimasimissa. Osa tauluista on jäänyt keskeneräiseksi maanjäristyksen tuhotessa paikan, ja niistä on voitu päätellä, että palatsissa oli tuolloin työssään ainakin kaksi eri kirjuria. Löytöjen perusteella palatsin yhteydessä on muun muassa tuotettu viiniä, värjätty villaa sekä valmistettu keramiikkaa.
Palatsin lisäksi alueelta on löydetty asuintaloja sekä kyklooppimuuri, jossa on kolme kulmikasta tornia.
Aiheesta muualla

Kuvia tai muita tiedostoja aiheesta Petrás Wikimedia Commonsissa
Petras Excavations (englanniksi)
Petráksen arkeologista aluetta.
Petráksesta löydetty viininpuristin.
Queensbridge

Queensbridgen kerrostaloja.
Queensbridge on vuonna 1939 avattu asuntoalue New Yorkin Queensin Long Island Cityssä. Alueen vuokratalot on suunnattu vähävaraisille, ja talot omistaa New York City Housing Authority. Queensbridgen 96 taloa jaetaan kahteen eri kompleksiin, ja asukkaita on koko alueella yhteensä vajaa 7 000.
Queensbridge on kärsinyt huonosta maineesta, ja alueella on ilmennyt paljon rikollisuutta 1960-luvulta lähtien, mikä lisääntyi vielä 1980-luvun crack-epidemian myötä. 2010-luvulla rikollisuus on kuitenkin vähentynyt merkittävästi.
Queensbridge sai huomiota kun alueelta kotoisin oleva rap-artisti Nas julkaisi vuonna 1994 Illmatic -esikoisalbuminsa, jonka sanoituksissa hän käsitteli Queensbridgessä varttumista.
Ranskan kansallissymbolit

Ranskan kansallissymbolit edustavat Ranskaa ja maan kansalaisia. Ne voivat olla joko virallisia tai epävirallisia.
Viralliset kansallissymbolit

| Tyyppi | Kuva | Symboli | Muuta |
| --- | --- | --- | --- |
| Lippu |  | Ranskan lippu |  |
| Vaakuna |  | Ranskan vaakuna |  |
| Sinetti |  | Ranskan suursinetti |  |
| Kansallislaulu |  | Marseljeesi |  |
| Kansallispäivä |  | Ranskan kansallispäivä |  |
| Henkilöitymä |  | Marianne |  |
| Kansalliseläin |  | Gallian kukko | Käytetään erityisesti urheilupiireissä |
| Motto |  | Liberté, Égalité, Fraternité |  |
Lähde:
Pokhara

| Pokhara (पोखरा) |
| --- | --- |
 Pokharaa Maailman rauhan pagodasta nähtynä.
 Pokhara
 Koordinaatit: 28°15′50″N, 83°58′20″E 
Valtio:  Nepal
vyöhyke:  Gandaki
Piirikunta:  Kaski
Pinta-ala  ():  
 – Kokonaispinta-ala:  55,2 km²
Väkiluku (2011)  ():  255 465
 
 pokhara.gov.np 
Infobox OKVirheellinen NIMI-arvo: 
Pokhara on Nepalin toiseksi suurin kaupunki. Se sijaitsee Kaskin piirikunnassa, maan pääkaupungista Kathmandusta noin 200 kilometriä länteen.  Vuoden 2011 väestönlaskennassa siellä oli  255 000 asukasta.
Erään arvion mukaan kaupungin väestö kasvaa noin 7 % vuodessa.
Kaupunki sijaitsee Pokharan laaksossa, jota ympäröivät lumihuippuiset vuoret. Paikka on vanhojen silkkiteiden risteyskohdassa. Sinne pääsi vain jalkaisin kunnes vuonna 1968 valmistui uusi tie.
Pokharassa on Nepalin toinen kansainvälinen lentoasema. Pokharan kaupungissa, asutuksen keskellä sijaitsevalla Pokharan lentoasemalla on asfaltoitu, noin 1,4-kilometrin kiitotie.
Historia

Pokharaa on vuosien saatossa hallinneet kiinalaiset, tiibetiläiset ja britit.
Pokharan kantakaupunkia.
Pokharan pohjoisosaa.
Linja-autoja Pokharan linja-autoasemalla.
Aamutunnelmia linja-autoasemalla.
Annapurna Pokharasta nähtynä.
Pokharan lentoasemarakennus (2013).
Porta

| Porta |
| --- | --- |
 Porta
 Koordinaatit: 42°31′38″N, 1°49′36″E 
Valtio:  Ranska
Région:  Languedoc-Roussillon
Departementti:  Pyrénées-Orientales
Arrondissementti:  Prades
Kantoni:  Saillagouse
Hallinto:  
 – Asutustyyppi:  Kunta
 – Pormestari:  Suzanne Delieux
Pinta-ala:  
 – Kokonaispinta-ala:  65,19 km²
Korkeus:  1 325 m–2 907 m
Väkiluku (2007):  135
 – Väestötiheys:  2,1 as./km²
Aikavyöhyke:  UTC+1
 – Kesäaika:  UTC+2
Postinumero:  66760
 
 www.porta.fr 
Infobox OKVirheellinen NIMI-arvo: 
Porta on kunta Pyrénées-Orientalesin departementissa Languedoc-Roussillonin hallintoalueella Ranskassa. Kunta kuuluu Pradesin arrondissementtiin ja Saillagousen kantoniin. Kunnassa oli 135 asukasta vuoden 2007 väestönlaskennassa ja väestötiheys oli 2,1 as./km². Portan pinta-ala on 65,19 neliökilometriä.
Portan naapurikunnat ovat Porté-Puymorens pohjoisessa, Enveitg idässä sekä Latour-de-Carol kaakossa. Lännessä kunta rajautuu Andorraan ja etelässä Espanjaan. Portasta on matkaa Porté-Puymorensiin 2,5 kilometriä, L'Hospitalet-près-l'Andorreen 7,1 km, Latour-de-Caroliin 8,4 km, Dorresiin 10,1 km, Enveitgiin 10,1 km, Uriin 11,2 km ja Angoustrine-Villeneuve-des-Escaldesiin 11,8 km. Ranskan pääkaupunkiin Pariisiin on matkaa 707 km.
Väkiluvun kehitys

| Vuosi | Väkiluku | Vuosi | Väkiluku |
| --- | --- | --- | --- |
| 1968 | 96 | 1990 | 71 |
| 1975 | 79 | 1999 | 98 |
| 1982 | 91 | 2007 | 135 |
Lähde:
Aiheesta muualla

Wikimedia Commonsissa on kuvia tai muita tiedostoja aiheesta .
Portan kotisivut (ranskaksi)
Porta INSEEn sivuilla (ranskaksi)
Porta Lion1906:n sivuilla (Arkistoitu – Internet Archive) (ranskaksi)
Reworks

Reworks Oy on suomalainen vuonna 2018 perustettu videopelialan yritys, joka kehittää sisustuspeli Redecoria. Yhtiön perusti vuonna 2018 viisi perustajajäsentä, jotka aiemmin perustivat peliyhtiö Sumoingin.
Vuonna 2021 80 prosenttia yrityksen osakkeista myytiin israelilaiselle pörssiyhtiö Playtikalle 400 miljoonalla Yhdysvaltain dollarilla. Playtika omistaa Suomessa myös peliyhtiö Seriouslyn.
Pertti Kuismanen

| Pertti Kuismanen> Henkilötiedot |
| --- | --- |
Syntynyt: 16. helmikuuta 1943 (ikä 81) Kuopio, Suomi
Kansalaisuus:   Suomi
Jääkiekkoilija
Lempinimi:  Severi
Pelipaikka:  laitahyökkääjä
Pelaajaura
Pääsarjaura:  1961–1973
Seurat:  TPS (SM-sarja/Suomensarja)  KalPa (SM-sarja)  Kiekko-67 (Suomensarja)
Pertti Antero ”Severi” Kuismanen (s. 16. helmikuuta 1943 Kuopio) on turkulainen entinen rata-autoilija ja jääkiekkoilija. Hän pelasi jääkiekon SM-sarjassa TPS:n riveissä yhteensä kuusi kautta ja keräsi 99 SM-sarjan ottelussa tehopisteet 42+23=65. Kuismanen ajoi jääkiekko-uransa jälkeen kartingia seitsemän vuotta ja rata-autoilla 20 vuotta eri kilpailuja.
Kuismasen mukaan on nimetty Paimiossa sijaitseva karting-rata Kuismanen Circuit.
Jääkiekko

Kuismanen on KalPan kasvatti. Hän pelasi KalPassa Suomensarjaa sekä alempia sarjatasoja vuosina 1961-1965 ennen siirtoaan TPS:ään 1965.
Kuismanen pelasi TPS:ssä vuodet 1965-1972, joista yhden kauden Suomensarjassa 1968-1969 ja muut SM-sarjassa. Kuismasen paras saavutus oli SM-hopea ja TPS:n maalikuninkuus kaudella 1966-1967, kun hänen kanssaan ykkösketjussa pelasivat Juhanit Wahlsten ja Tamminen.
Kuismanen siirtyi kauden 1971-72 jälkeen Kiekko-67:ään, missä pelasi yhden kauden Suomensarjaa ennen vetäytymistään jääkiekosta polvivamman vuoksi. Kuismanen pelasi myöhemmin vielä yhden kauden Kiekko-67:ssa I-divisioonaa kaudella 1979-1980.
Kuismanen edusti myös Suomea maajoukkueessa kahden A-maaottelun verran.
Moottoriurheilu

Kuismanen aloitti moottoriurheilu-uransa karting-radoilla vuonna 1988. Ura kuitenkin päättyi olkapäävammaan vuonna 1995.
Tämän jälkeen Kuismanen siirtyi ajamaan kilpaa ns. "koppiautoilla" vuonna 1996, ensimmäisenä autonaan Audi Quattro GTO. Kuismanen ajoi 20-vuotisen uransa aikana mm. saksalaisessa DTM-kilpasarjassa sekä sittemmin lakkautetuissa Ranskan LMS-sarjassa, FIA:n GT1-luokassa sekä Belgian kansallisessa Belcar-luokassa.
Kuismanen ajoi kilpaa omistamansa tallin Kuismanen Competitionin (aiemmin Kuismanen Racing) väreissä, jonka riveissä hän lopetti uransa kauteen 2016, saavuttaen DMV GTC -sarjan kuninkuusluokan hopeamitalin.
Moottoriurheilu > Autot

| --- | --- |
1996–1998: Audi Quattro GTO
1999–2002: Audi Quattro Turbo Competition
2002–2016: Chrysler Viper GTS-R
2006-2009: Chrysler Corvette C6.R
2009–2011: Ford GT
Moottoriurheilu > Saavutukset

| Vuosi | Saavutukset | Auto |
| --- | --- | --- |
| 1996 |  Pohjoismaiden Mestaruussarjan mestaruus luokassa Special Saloon  Suomen Mestaruussarjan mestaruus luokassa Super Saloon | Audi Quattro GTO |
| 1997 |  Keski-Euroopan Spezial Tourenwagen Trophy (STT) -mestaruussarjan mestaruus | Audi Quattro GTO |
| 1998 |  Keski-Euroopan Spezial Tourenwagen Trophy (STT) -mestaruussarjan mestaruus  Pohjoismaiden Mestaruussarjan mestaruus luokassa Special Saloon  Ruotsin Mestaruussarjan mestaruus, luokassa Special Saloon | Audi Quattro GTO |
| 2001 |  Castrol Belcar -mestaruussarjan yleismestaruus  Drivers’ Challenge -mestaruus  Audi Quattro Turbo Competitionin divisioonan ja luokan mestaruudet | Audi Quattro Turbo Competition |
| 2002 |  Castrol Belcar -mestaruussarjan 2. sija | Chrysler Viper GTS-R |
| 2003 |  Castrol Belcar -mestaruussarjan 2. sija  Euro GT -mestaruussarjan 3.sija | Chrysler Viper GTS-R |
| 2004 |  Castrol Belcar -mestaruussarjan 2. sija | Chrysler Viper GTS-R |
| 2005 |  Castrol Belcar -mestaruussarjan 2. sija | Chrysler Viper GTS-R |
| 2006 |  Ranskan FFSA GT –mestaruussarjan 2. sija  Euroopan Le Mans –mestaruussarjan 6. sija | Chevrolet Corvette C6.R |
| 2007 |  Keski-Euroopan Spezial Tourenwagen Trophy –mestaruus  Pohjoismaiden mestaruus selvennä  Viron GT-mestaruus  Nordic Supercar –sarjan 2. sija | Chevrolet Corvette C6.R |
| 2008 |  Pohjoismaiden mestaruus selvennä  Nordic Supercar –mestaruus  Spezial Tourenwagen Trophy –sarjassa kaikkien osallistuttujen kilpailujen voitot | Chevrolet Corvette C6.R |
| 2009 |  Pohjoismaiden mestaruus selvennä  Nordic Supercar –mestaruus  Belgian Belcar- GT:n Zolder 24h -luokan voitto | Chevrolet Corvette C6.R |
| 2009 |  Belgian GT3 –sarjan 6. sija | Ford GT |
| 2011 |  FIA Northern European Zone -cupin mestaruus | Ford GT |
| 2012 |  Spezial Tourenwagen Trophy –sarjan yleismestaruus | Chrysler Viper GTS-R |
| 2013 |  Spezial Tourenwagen Trophy –sarjan kuninkuusluokan voitto  Spezial Tourenwagen Trophy –yleiskilpailun 2.sija | Chrysler Viper GTS-R |
| 2014 |  DMV-GTC-sarjan kuninkuusluokan mestaruus  Recaro Cup –mestaruus  Gentleman Cup –mestaruus | Chrysler Viper GTS-R |
| 2016 |  DMV-GTC –sarjan kuninkuusluokan hopea | Chrysler Viper GTS-R |
Liikemiesura

Pertti Kuismanen pyöritti aikanaan merkittävääkenen mukaan? ohjelmatoimistobisnestä Turkuviihde Oy -nimellä. Toiminta suuntautui erityisesti ravintola-alalle ja matkustajalaivaliikenteeseen. Ravintoloiden muusikkobisneksen hiipuessa hän ryhtyi Extra-yhtiöiden puitteissa harjoittamaan työvoiman vuokrausta, joka kohdistui muuhun henkilöstöön. Extra-yhtiöt operoivat laajasti ravintolahenkilöstön vuokraamisessa. Kuismanen myi Extra-yhtiöt sijoitusyhtiö CapManille vuonna 2002. Hän sai myöhemmin vuoden ja neljä kuukauden ehdottoman vankeustuomion veropetoksesta Extra-yhtiöiden toimintaan liittyen.
Sittemmin Kuismanen on perustanut oman asuntovuokraus- ja sijoitusyhtiönsä PAK-Invest -nimellä, myöhemmin Pertti A. Kuismanen Invest.
Aiheesta muualla

Kuismanen Competition -tallin verkkosivut
Pertti Kuismasen omat kotisivut
Pertti Kuismanen Elite Prospects. Everysport Media Group AB. (englanniksi)
Pitkäjärvi (Jämsä, Kaipola)

| Pitkäjärvi |
| --- | --- |
Valtiot:  Suomi
Maakunnat:  Keski-Suomi
Kunnat:  Jämsä
Koordinaatit:  61°49′34″N, 25°13′09″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Päijänteen alue (14.22)
Laskuoja:  oja Päijänteeseen 
Järvinumero:  14.221.1.103
Mittaustietoja
Pinnankorkeus:  86,4 m  
Pituus:  740 m  
Leveys:  150 m  
Rantaviiva:  1,555 km  
Pinta-ala:  7,392 ha  
Saaria:  ei saaria 
 fiPitkäjärvi 
Pitkäjärvi  on Keski-Suomessa Jämsässä Kaipolan kylän lähellä sijaitseva järvi.
Maantietoa

Järven pinta-ala on 7,4 hehtaaria, se on 750 metriä pitkä ja 150 metriä leveä. Järvellä ei ole kartan mukaan saaria.  Sen rantaviivan pituus on 1,6 kilometriä.
Vesistösuhteet

Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Päijänteen alueella (14.22), jonka Päijänteen lähialueeseen (14.221) se kuuluu. Järven vedenpinnan korkeus on 86,4 metriä mpy.
Rewarin piirikunta

Rewarin piirikunta (hindiksi रेवाड़ी ज़िला, Revāṛī zilā, pandžabiksi ਰੇਵਾੜੀ ਜ਼ਿਲਾ, Revāṛī zilā) on yksi Intian Haryanan osavaltion 21 piirikunnasta. Piirikunta rajautuu pohjoisesta Jhajjarin ja Gurgaonin piirikuntiin, lännestä Mahendragarhin piirikuntaan ja etelästä Rajasthanin osavaltioon.
Piirikunnassa oli vuoden 2011 väestönlaskennassa 900 332 asukasta.
Penaeaceae

| Penaeaceae |
| --- | --- |
 Olinia emarginata
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Streptophyta
Kaari::  Versokasvit Embryophyta
Alakaari::  Putkilokasvit
Yläluokka::  Euphyllophyta
Luokka::  Siemenkasvit Spermatophyta
Alaluokka::  Koppisiemeniset Angiospermae
Ylälahko::  Rosanae
Lahko::  Myrtales
Heimo::  Penaeaceae  Guill.
Synonyymit
 Henslowiaceae Lindl.  Oliniaceae Harvey & Sonder  Plectroniaceae Hiern  Rhynchocalycaceae L.A.S.Johnson & B.G.Briggs 
Suvut
 Brachysiphon  Endonema  Glischorocolla  Olinia  Penaea  Rhynchocalyx  Saltera  Sonderothamnus  Stylapterus 
Katso myös
   Penaeaceae Wikispeciesissä   Penaeaceae Commonsissa 
Infobox OKNimi-testi OK: 
Penaeaceae on pieni afrikkalainen kasviheimo koppisiemenisten Myrtales-lahkossa.
Tuntomerkit

Heimon kasvit ovat puita tai pensaita, joiden varret ovat nelikulmaisia ja toisinaan uurteisia. Nivelet ovat turvonneita, ja lehtilavan kärjessä on rauhanen.
Levinneisyys

Heimo kasvaa Itä- ja Etelä-Afrikassa sekä Saint Helenan saarella.
Luokittelu

Penaeaceae käsittää yhdeksän sukua ja 29 lajia, jotka muodostavat kolme tribusta:
Luokittelu > Tribus 1. Rhynchocalyceae Beusekom

Rhynchocalyx lawsonioides on tribuksen ainoa laji, ja se kasvaa Etelä-Afrikassa Natalin ja Transkein rannikkoalueella. Sen oksat ovat tavallisesti ryhmissä, ja kasveihin kerääntyy alumiinia. Solukoissa on kivisoluja. Lehden korvakkeet ovat rauhasmaisia. Kukat ovat kuusilukuisia, verholehdet ovat teräväkärkisiä, terälehdet liuskaisia. Sikiäin koostuu kahdesta tai kolmesta yhteen kasvaneesta emilehdestä, ja laitaistukoissa on paljon siemenaiheita. Luotti on enemmän tai vähemmän pistemäinen. Kota on litteä ja siinä on useita siivellisiä siemeniä.
Luokittelu > Tribus 2. Penaeeae A. de Candolle

Tribuksen kasvit ovat pieniä ja kanervamaisia pensaita. Lehdet ovat usein ruodittomia ja korvakkeet enemmän tai vähemmän rauhasmaisia. Kukat sijaitsevat lehtihangoissa ja ovat nelilukuisia. Verholehdet ovat terämäisiä ja varsinaiset terälehdet puuttuvat. Erillisiä emejä on neljä, ja kussakin on vähintään kaksi siemenaihetta. Siemenissä on elaiosomi, öljyjä sisältävä uloke; muurahaiset levittävät niitä.
Penaeeae-tribuksessa on seitsemän sukua ja 23 lajia, joista kahdeksan on suvussa Stylapterus. Tribus kasvaa Etelä-Afrikassa Kapmaan etelä- ja lounaisosissa.
Luokittelu > Tribus 3. Olinieae Horaninow

Tribuksen ainoa suku, Olinia, käsittää viisi afrikkalaista ja Saint Helenalla kasvavaa lajia. Niiden lehdet ovat korvakkeellisia. Kukat ovat neli- tai viisilukuisia, verholehdet enemmän tai vähemmän lusikkamaisia, terälehdet koveria, paksuja ja karvaisia. Kehänalainen sikiäin koostuu 2–5 emilehdestä, ja luotti on vaihtelevissa määrin nuijamainen. Kussakin emilehdessä on 2–10 suoraa tai luokkimaisesti taipunutta siemenaihetta. Hedelmä on luumarjamainen ja yksisiemeninen.
Aiheesta muualla

Rhynchocalyceae-tribuksen levinneisyyskartta: http://www.mobot.org/mobot/research/apweb/maps/Rhynchocalycaceae.gif
Peneeae-tribuksen levinneisyyskartta: http://www.mobot.org/mobot/research/apweb/maps/Peneaceaemap.gif
Olinieae-tribuksen levinneisyyskartta: http://www.mobot.org/mobot/research/apweb/maps/oliniaceaemap.gif
Saltera sarcocolla